text: Her risikerer du at få en p-bøde
  05 april 2015 kl. 12.56
  I Kolding koncentrerer P-vagterne sig om midtbyen.
  225 bilister fik i 2014 en p-bøde, mens de havde parkeret ved banegården, og 219 fik en bøde udskrevet i Borchs Gård, der også ligger i midtbyen.
  - Vi bruger ikke tid på at køre rundt i villakvarterer eller på landet, med mindre vi får henvendelser. Men hvis der er problemer et sted, så kører vi derud, siger parkeringsvagt Jette Pedersen til JydskeVestkysten.
  P-vagterne i Kolding er mest aktive mellem 6 og 18.
  